C 434/9

Kopsavilkums komisijas lēmumam

(2021. gada 13. janvāris)

ar ko koncentrāciju atzīst par saderīgu ar iekšējo tirgu un EEZ līguma darbību

(Lieta M.9564 – LSEG/Refinitiv Business)

(izziņots ar dokumenta numuru C(2021) 28)

(Autentisks ir tikai teksts angļu valodā)

(Dokuments attiecas uz EEZ)

(2021/C 434/05)

Komisija 2021. gada 13. janvārī pieņēma lēmumu apvienošanās lietā saskaņā ar Padomes 2004. gada 20. janvāra Regulu (EK) Nr. 139/2004 par kontroli pār uzņēmumu koncentrāciju (1) un jo īpaši tās 8. panta 2. punktu. Attiecīgā gadījumā pilns lēmuma nekonfidenciālās versijas teksts provizoriskajā versijā un lietas autentiskajā valodā ir pieejams Konkurences ģenerāldirektorāta tīmekļa vietnē: http://ec.europa.eu/competition/elojade/isef/index.cfm?clear=1&policy_area_id=2

I. PUSES

(1) London Stock Exchange Group (“paziņotāja puse” jeb “ LSEG ”) ir starptautisko finanšu tirgu infrastruktūra un datu sniedzējs. LSEG galvenokārt darbojas i) kapitāla tirgos, izmantojot tirdzniecības vietas (tostarp LSE , Borsa Italiana , MTS , Turquoise un CurveGlobal Limited ), ii) pēctirdzniecības un riska pārvaldības jomā, iii) informācijas pakalpojumu jomā un iv) tehnoloģiju pakalpojumu jomā, izmantojot organizāciju un biržu tirdzniecības, tirgus uzraudzības un pēctirdzniecības sistēmas. Pirmajās divās jomās LSEG uztur kapitāla vērtspapīru, biržā tirgotu produktu ( exchange-traded products — ETP ), obligāciju, procentu likmju atvasināto instrumentu un kapitāla vērtspapīru atvasināto instrumentu tirdzniecības vietas, kā arī kapitāla vērtspapīru, ETP , obligāciju, procentu likmju atvasināto instrumentu, kapitāla vērtspapīru atvasināto instrumentu, kredītu atvasināto instrumentu un ārvalstu valūtas ( foreign exchange — FX ) produktu tīrvērtes iestādes ( LCH un CC&G ). Pēdējās divās jomās LSEG jo īpaši nodarbojas ar indeksu nodrošināšanu, izmantojot FTSE Russell , tirdzniecības vietu datu sniegšanu, izmantojot iepriekš minētās tirdzniecības vietas, sektoru klasifikācijas shēmām un citiem finanšu informācijas produktiem, piemēram, vērtspapīru identifikatoriem.

(2) Refinitiv Business (“mērķuzņēmums” jeb “ Refinitiv ”) ir finanšu tirgu infrastruktūra un datu sniedzējs. Šis uzņēmums aktīvi darbojas i) datu un analīzes nodrošināšanas jomā, ii) kapitāla tirgos un darbplūsmas risinājumu jomā, kā arī iii) riska pārvaldības pakalpojumu jomā. Pirmajā jomā Refinitiv jo īpaši nodarbojas ar darbvirsmas risinājumiem, izmantojot Eikon , konsolidētajām reāllaika datu plūsmām ( consolidated real-time datafeeds — CRTD ), izmantojot Elektron , indeksu nodrošināšanu, sektoru klasifikācijas shēmām un tirdzniecības vietu datu sniegšanu. Otrajā jomā Refinitiv uztur kapitāla vērtspapīru, ETP , obligāciju, procentu likmju atvasināto instrumentu, kapitāla vērtspapīru atvasināto instrumentu un FX produktu tirdzniecības vietas ( Tradeweb , FXall un Matching ). Trešajā jomā Refinitiv piedāvā izvērtēšanas, uzraudzības un riska novērtēšanas rīkus, kas lietotājiem palīdz ievērot finanšu noziegumu apkarošanas tiesību aktus visā pasaulē.

II. DARĪJUMS

(3) Komisija 2020. gada 13. maijā saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (“Apvienošanās regula”) 4. pantu, kuras rezultātā LSEG (Apvienotā Karaliste) Apvienošanās regulas 3. panta 1. punkta b) apakšpunkta nozīmē iegūst pilnīgu kontroli pār Refinitiv (Amerikas Savienotās Valstis), iegādājoties daļas (“darījums”). LSEG un Refinitiv turpmāk norādīti kā “puses”. Darījums radītu vienu no pasaules lielākajiem finanšu tirgus dalībniekiem, kas darbojas visā i) finanšu tirgu infrastruktūras pakalpojumu (finanšu instrumentu, piemēram, kapitāla vērtspapīru, obligāciju, atvasināto instrumentu, iekļaušana sarakstā, tirdzniecība, tīrvērte un norēķini/glabāšana) un ii) finanšu datu produktu (darbvirsmas pakalpojumi un datu plūsmas, tirdzniecības vietas dati un indeksi/etaloni) vērtības ķēdē.

III. KOPSAVILKUMS

(4) Komisija pauda bažas par konkurenci attiecībā uz pušu darbību horizontālo pārklāšanos, sniedzot Eiropas valstu obligāciju ( European government bonds — EGB ) tirdzniecības pakalpojumus, un par vairākām vertikālām attiecībām finanšu datu jomā un finanšu instrumentu tirdzniecības un tīrvērtes jomā.

(5) Komisijas izmeklēšana atklāja, ka darījums būtiski kaitētu efektīvai konkurencei attiecīgajos tirgos, kas uzskaitīti turpmāk: a) horizontālā pārklāšanās: Eiropas valstu obligāciju elektroniskās tirdzniecības pakalpojumu nodrošināšana; b) vertikālā pārklāšanās: resursu ierobežošana (input foreclosure) attiecīgajos konsolidēto reāllaika datu plūsmu (CRTD) un darbvirsmas pakalpojumu tirgos, ierobežojot piekļuvi LSE tirdzniecības vietas datiem, resursu ierobežošana attiecīgajos konsolidēto reāllaika datu plūsmu un darbvirsmas pakalpojumu tirgos, ierobežojot piekļuvi LSEG Apvienotās Karalistes (AK) kapitāla vērtspapīru indeksiem, cita nekoordinēta ietekme attiecīgajos konsolidēto reāllaika datu plūsmu un darbvirsmas pakalpojumu tirgos, iegūstot piekļuvi sensitīvai komercinformācijai par konkurentiem, resursu ierobežošana attiecīgajā(-os) indeksu licencēšanas tirgū(-os), ierobežojot piekļuvi WM/R FX etaloniem, un piekļuves ierobežošana klientiem (customer foreclosure) attiecīgajā tirgotāju un klientu (dealer-to-client — D2C) ārpusbiržas procentu likmju atvasināto instrumentu (interest rate derivatives — IRD) tirdzniecības pakalpojumu tirgū, ierobežojot piekļuvi ārpusbiržas procentu likmju atvasināto instrumentu tīrvērtes pakalpojumiem.

(6) Paziņotāja puse 2020. gada 5. novembrī iesniedza saistību kopumu, lai novērstu iepriekš minētās Komisijas bažas (“sākotnējās saistības”). Paziņotāja puse 2020. gada 26. novembrī iesniedza atjauninātu saistību kopumu (“galīgās saistības” jeb “saistības”).

(7) Tāpēc tiek ierosināts pieņemt apstiprināšanas lēmumu saskaņā ar Apvienošanās regulas 8. panta 2. punktu.

IV. NOVĒRTĒJUMS

A. KONKRĒTIE PRODUKTU UN ĢEOGRĀFISKIE TIRGI

(8) Šajā iedaļā ir sniegtas attiecīgās (produktu un ģeogrāfiskā) tirgus definīcijas tiem tirgiem, par kuriem Komisija konstatēja, ka darījums būtiski kaitēs efektīvai konkurencei.

1. Eiropas valstu obligāciju elektroniskās tirdzniecības pakalpojumu sniegšana

(9) Deutsche Börse / NYSE Euronext uzskatīja, ka obligāciju (t. i., valsts un uzņēmumu obligāciju) tirdzniecība nav aizstājama ar citu finanšu instrumentu — piemēram, akciju — tirdzniecību Iepriekšējie Komisijas lēmumi. Lai gan Komisija iepriekš nav novērtējusi attiecīgo produktu tirgu valsts obligāciju tirdzniecības pakalpojumu sniegšanai, Komisija lietāuzskatīja, ka obligāciju (t. i., valsts un uzņēmumu obligāciju) tirdzniecība nav aizstājama ar citu finanšu instrumentu — piemēram, akciju — tirdzniecību ( 2 )

(10) Komisijas novērtējums. Pamatojoties uz tirgus izpētes rezultātiem un tās rīcībā esošajiem pierādījumiem, Komisija secina, ka šajā lēmumā Eiropas valsts obligāciju (t. i., EEZ, AK un Šveices valsts obligāciju) elektroniskās tirdzniecības pakalpojumu sniegšana veido atsevišķu produktu tirgu, savukārt jautājumu par iespējamo segmentāciju atbilstīgi tirdzniecības kanāliem (t. i., starp D2C , kā arī tirgotāju un tirgotāju ( dealer-to-dealer — D2D )) var atstāt atklātu. Šo tirgu ģeogrāfiskais tvērums ir visa pasaule vai vismaz EEZ.

2. Ārpusbiržas procentu likmju atvasināto instrumentu D2C tirdzniecības pakalpojumu sniegšana

(12) Komisijas novērtējums. Pamatojoties uz tirgus izpētes rezultātiem un tās rīcībā esošajiem pierādījumiem, Komisija secina, ka šajā lēmumā D2C ārpusbiržas procentu likmju atvasināto instrumentu tirdzniecības pakalpojumu sniegšana veido atsevišķu produktu tirgu, savukārt jautājumu par iespējamo segmentēšanu atbilstīgi izpildes metodei (t. i., izmantojot elektronisku tirdzniecības vietu vai vienojoties divpusēji ar balss palīdzību ārpus elektroniskās tirdzniecības vietas) un/vai procentu likmju atvasināto instrumentu līguma veidam (piemēram, procentu likmju mijmaiņas līgumi, regulētā tirgū netirgoti procentu likmes nākotnes līgumi un uz nakti izsniegto kredītu indeksu mijmaiņas līgumi), un/vai tirgotajai bāzes valūtai (piemēram, EUR un USD) var atstāt atklātu. Šo tirgu ģeogrāfiskais tvērums ir visa pasaule vai vismaz EEZ.

3. Tīrvērtes pakalpojumu nodrošināšana ārpusbiržas procentu likmju atvasinātajiem instrumentiem

(13) Iepriekšējie Komisijas lēmumi. Komisija ir definējusi atsevišķus produktu tirgus atvasināto instrumentu tīrvērtei atbilstīgi pamatā esošo aktīvu klasei, izpildes videi, klienta veidam un līguma veidam ( 7 )

(14) Komisijas novērtējums. Pamatojoties uz tirgus izpētes rezultātiem un tās rīcībā esošajiem pierādījumiem, Komisija secina, ka šajā lēmumā ārpusbiržas procentu likmju atvasināto instrumentu centrālā darījumu partnera ( central counterparty — CCP ) tīrvērtes pakalpojumu sniegšana ir atsevišķs produktu tirgus, savukārt jautājumu par iespējamu segmentāciju atbilstīgi ārpusbiržas procentu likmju atvasināto instrumentu līguma veidam un/vai bāzes valūtai var atstāt atvērtu. Šo tirgu ģeogrāfiskais tvērums ir visa pasaule vai vismaz EEZ.

4. Konsolidētās reāllaika datu plūsmas

(15) Reuters Instrument Codes Komisija konstatēja, ka konsolidētās reāllaika datu plūsmas un tiešās reāllaika datu plūsmas pieder pie dažādiem produktu tirgiem Iepriekšējie Komisijas lēmumi. Reāllaika datu plūsmas var klasificēt divās kategorijās: konsolidētās un tiešās. LietāKomisija konstatēja, ka konsolidētās reāllaika datu plūsmas un tiešās reāllaika datu plūsmas pieder pie dažādiem produktu tirgiem ( 8 ) . Tajā pašā lietā Komisija konstatēja, ka konsolidētās reāllaika datu plūsmas nekonkurē ar darbvirsmas pakalpojumiem ( 9 )

(16) Komisijas novērtējums. Pamatojoties uz tirgus izpētes rezultātiem un tās rīcībā esošajiem pierādījumiem, Komisija secina, ka pastāv atsevišķs attiecīgais konsolidēto reāllaika datu plūsmu (izslēdzot darbvirsmas pakalpojumus un tiešās reāllaika datu plūsmas) tirgus. Šā tirgus ģeogrāfiskais tvērums ir visa pasaule.

5. Darbvirsmas pakalpojumi

(17) Blackstone / Thomson Reuters F&R Komisija apsprieda iespējamu darbvirsmas pakalpojumu tirgu, kas būtu nošķirts no konsolidētajām reāllaika datu plūsmām, reāllaika datu plūsmām un diskrēta satura datu kopām. Attiecīgā produkta tirgus definīcija galu galā netika konkrētāk precizēta Iepriekšējie Komisijas lēmumi. LietāKomisija apsprieda iespējamu darbvirsmas pakalpojumu tirgu, kas būtu nošķirts no konsolidētajām reāllaika datu plūsmām, reāllaika datu plūsmām un diskrēta satura datu kopām. Attiecīgā produkta tirgus definīcija galu galā netika konkrētāk precizēta ( 10 )

(18) Komisijas novērtējums. Pamatojoties uz tirgus izpētes rezultātiem un tās rīcībā esošajiem pierādījumiem, Komisija secina, ka visaptverošiem darbvirsmas pakalpojumiem (izņemot diskrēta satura datu kopām) ir atsevišķs attiecīgais tirgus un ka šis tirgus nav sīkāk jāiedala atbilstīgi klientu kategorijām. Šā tirgus ģeogrāfiskais tvērums ir visa pasaule.

6. Tirdzniecības vietas datu sniegšana

(19) Deutsche Börse / NYSE Euronext tirgus izpēte parādīja, ka katra puse katrai savai tirdzniecības vietai sniedza biržas informāciju, ko nevarēja atkārtot tirgus datu pakalpojumi, kurus sniedza citas biržas vai tirdzniecības vietas. Citiem vārdiem sakot, tirgus izpēte parādīja, ka katras tirdzniecības vietas dati veidoja atsevišķu tirgu Iepriekšējie Komisijas lēmumi. Lietātirgus izpēte parādīja, ka katra puse katrai savai tirdzniecības vietai sniedza biržas informāciju, ko nevarēja atkārtot tirgus datu pakalpojumi, kurus sniedza citas biržas vai tirdzniecības vietas. Citiem vārdiem sakot, tirgus izpēte parādīja, ka katras tirdzniecības vietas dati veidoja atsevišķu tirgu ( 11 )

(20) Komisijas novērtējums. Pamatojoties uz tirgus izpētes rezultātiem un tās rīcībā esošajiem pierādījumiem, Komisija secina, ka pastāv atsevišķi attiecīgie tirgi to tirdzniecības vietas datu licencēšanai, kas iegūti katrā tirdzniecības vietā. Šajā lēmumā Komisijas bažas bija vērstas uz attiecīgo LSE tirdzniecības vietas datu tirgu. Šā tirgus ģeogrāfiskais tvērums ir visa pasaule.

7. Indeksu licencēšana

(21) Deutsche Börse / London Stock Exchange Group Komisija indeksu licencēšanu uzskatīja par atsevišķu produktu tirgu, kuru potenciāli varētu sīkāk iedalīt atbilstīgi indeksa veidam Intercontinental Exchange / NYSE Euronext Komisija definēja atsevišķus indeksu tirgus, pamatojoties uz to sastāvdaļu aktīvu klasi un valsts un reģionālo ģeogrāfisko tvērumu Iepriekšējie Komisijas lēmumi. LietāKomisija indeksu licencēšanu uzskatīja par atsevišķu produktu tirgu, kuru potenciāli varētu sīkāk iedalīt atbilstīgi indeksa veidam ( 12 ) . Minētajā lietā Komisija norādīja, ka atsevišķiem indeksiem, tostarp indeksiem, kas attiecas uz vērtspapīriem Eiropas vai valsts līmenī, nav pieprasījuma aizstājamības, jo tie piedāvā dažādus riska darījumus, kurus tirgus dalībnieki nav uzskatījuši par savstarpēji aizstājamiem ( 13 ) . Komisijas izmeklēšanā tika arī uzsvērts, ka piedāvājuma aizstājamība ir ierobežota, jo pastāv intelektuālā īpašuma tiesības un komerciāli šķēršļi iekļūšanai dažādos indeksa segmentos ( 14 ) . LietāKomisija definēja atsevišķus indeksu tirgus, pamatojoties uz to sastāvdaļu aktīvu klasi un valsts un reģionālo ģeogrāfisko tvērumu ( 15 )

(22) Komisijas novērtējums. Pamatojoties uz tirgus izpētes rezultātiem un tās rīcībā esošajiem pierādījumiem, Komisija secina, ka pastāv atšķirīgi attiecīgie produktu tirgi (cita starpā) AK kapitāla vērtspapīru indeksu (kas ir aktīvu klases un ģeogrāfijas kombinācija) un FX etalonu (kas ir atsevišķa aktīvu klase ( FX ) un uz ko attiecas ES Etalonu regulā noteiktās regulatīvās prasības) licencēšanai. AK kapitāla vērtspapīru indeksu un FX etalonu licencēšanas tirgus ģeogrāfiskais tvērums ir visa pasaule.

B. KONKURENCES NOVĒRTĒJUMS

1. Vienpusēja ietekme. Horizontāla ietekme Eiropas valstu obligāciju elektroniskās tirdzniecības pakalpojumu sniegšanas jomā

(23) Komisija pauž bažas, ka darījums būtiski kaitēs efektīvai konkurencei Eiropas valsts obligāciju elektronisko tirdzniecības pakalpojumu sniegšanas tirgū un tā iespējamajos apakšsegmentos, jo tas atkarībā no attiecīgajiem apakšsegmentu tirgiem radīs vai nostiprinās apvienotā uzņēmuma dominējošo stāvokli.

(24) Darījums apvienotu galvenās Eiropas valsts obligāciju tirdzniecības vietas, proti, LSEG MTS un Refinitiv Tradeweb , un panāktu ļoti lielu kopējo tirgus daļu — līdz pat [70–80] %. Turklāt tirgus izpēte parāda, ka pusēm pieder tirdzniecības vietas, kurām ir vadošais stāvoklis tirgū, un ka puses ir sīvi konkurenti šajā jomā, jo īpaši attiecībā uz tirdzniecību starp tirgotājiem un investoriem. Tirgus izpēte arī liecina, ka Eiropas valsts obligāciju tirdzniecības pakalpojumu sniegšanu raksturo spēcīga tīkla ietekme un būtiski šķēršļi iekļūšanai tirgū.

2. Vertikālā ietekme

2.1. Nehorizontāla ietekme uz ārpusbiržas procentu likmju atvasināto instrumentu tirdzniecību (augšupējais tirgus) un tīrvērti (lejupējais tirgus)

(25) Komisija pauž bažas par vertikālo nekoordinēto ietekmi, ko darījums rada sakarā ar vertikālo saikni starp Refinitiv darbību ārpusbiržas procentu likmju atvasināto instrumentu tirdzniecības pakalpojumu sniegšanā (izmantojot Tradeweb ) un LSEG darbību ārpusbiržas procentu likmju atvasināto instrumentu tīrvērtes pakalpojumu sniegšanā (izmantojot LCH SwapClear ). Konkrētāk, Komisija uzskata, ka darījums, radot dominējošu stāvokli, būtiski kaitēs efektīvai konkurencei ārpusbiržas procentu likmju atvasināto instrumentu D2C tirdzniecības pakalpojumu sniegšanas jomā saistībā ar turpmāk minētajām klientu norobežošanas stratēģijām, kuras apvienotajam uzņēmumam būtu iespējas un stimuli īstenot: a) apvienotais uzņēmums varētu pārtraukt veikt tīrvērti darījumiem, kas izpildīti tirdzniecības vietās, kuras konkurē ar Tradeweb, vai ar starpprogrammatūras nodrošinātāju palīdzību (atteikums veikt tīrvērti); b) apvienotais uzņēmums varētu palielināt tīrvērtes maksu par produktiem, kas tiek tirgoti tirdzniecības vietās, kuras konkurē ar Tradeweb (ar cenu saistītā ierobežošana); c) apvienotais uzņēmums varētu pazemināt kvalitāti vai noteikt neizdevīgas tehniskās vai darbības prasības konkurējošo tirdzniecības vietu darījumu tīrvērtei (tehniskā ierobežošana); un d) apvienotais uzņēmums varētu noraidīt vai mazināt LCH SwapClear sadarbību ar konkurējošām tirdzniecības vietām jaunu produktu ieviešanai (inovācijas ierobežošana).

(26) D2C tirdzniecības augšupējo tirgu, ņemot vērā, ka šīs stratēģijas stipri ierobežos Tradeweb D2C konkurentus ārpusbiržas procentu likmju atvasināto instrumentu tirdzniecības jomā. Tirgus izpēte apstiprina, ka apvienotajam uzņēmumam pēc darījuma būs iespējas ( 16 ) un stimuli ( 17 ) īstenot četras iepriekš minētās stratēģijas. Turklāt tirgus izpēte apstiprināja, ka šīs ierobežošanas stratēģijas, visticamāk, būtiski ietekmēs ārpusbiržas procentu likmju atvasināto instrumentutirdzniecības augšupējo tirgu, ņemot vērā, ka šīs stratēģijas stipri ierobežoskonkurentus ārpusbiržas procentu likmju atvasināto instrumentu tirdzniecības jomā.

2.2. Nehorizontāla ietekme uz LSEG tirdzniecības vietas LSE datiem (augšupējais tirgus) un Refinitiv konsolidētajām reāllaika datu plūsmām (lejupējais tirgus)

(27) LSE tirdzniecības vietas dati ir resurss konsolidēto reāllaika datu plūsmu lejupējam tirgum, kurā darbojas Refinitiv . Komisija secina, ka apvienotajam uzņēmumam būtu iespējas un stimuls īstenot resursu ierobežošanu konsolidēto reāllaika datu plūsmu tirgū, ierobežojot piekļuvi LSE tirdzniecības vietas datiem: a) pamatojoties uz tirgus izpētes rezultātiem un tās rīcībā esošajiem pierādījumiem un ņemot vērā konsolidēto reāllaika datu plūsmu konkurentu un tiešo klientu viedokli, Komisija uzskata, ka LSE tirdzniecības vietas dati ir svarīgs resurss konsolidēto reāllaika datu plūsmu lejupējam tirgum; un b) Komisija lēš, ka peļņa, kas gūta lejupējā tirgū no resursu ierobežošanas stratēģijas, būtu ievērojami lielāka nekā zaudētā peļņa augšupējā tirgū. Komisija ņem vērā arī pušu līdzšinējo praksi, tostarp i) Refinitiv tirdzniecības vietas Tradeweb datu ekskluzīvo izplatīšanu un ii) pretmonopola apgalvojumus pret Borsa Italiana par konsolidēto reāllaika datu plūsmu konkurentu diskriminēšanu, lai atbalstītu savu vertikāli integrēto konsolidēto reāllaika datu plūsmu nodrošinātāju (tagad atsavināts).

(28) Refinitiv ir dominējošais konsolidēto reāllaika datu plūsmu tirgus dalībnieks, un secina, ka resursu ierobežošanas stratēģija Refinitiv dominējošo stāvokli. Komisija norāda, ka pašlaikir dominējošais konsolidēto reāllaika datu plūsmu tirgus dalībnieks, un secina, ka resursu ierobežošanas stratēģija ( 18 ) ietekmētu efektīvu konkurenci šajā tirgū, piemēram, nostiprinotdominējošo stāvokli.

2.3. Nehorizontāla ietekme uz LSEG tirdzniecības vietas LSE datiem (augšupējais tirgus) un pušu darbvirsmas pakalpojumiem (lejupējais tirgus)

(29) LSE tirdzniecības vietas dati ir resurss darbvirsmas pakalpojumu lejupējam tirgum, kurā darbojas Refinitiv LSE tirdzniecības vietas datiem. Pamatojoties uz tirgus izpētes rezultātiem un tās rīcībā esošajiem pierādījumiem, Komisija uzskata, ka LSE tirdzniecības vietas dati ir svarīgs resurss darbvirsmas pakalpojumu lejupējam tirgum. Komisija arī lēš, ka apvienotajam uzņēmumam būtu finansiāli stimuli īstenot šādu piekļuves ierobežošanu, un ņem vērā pušu iepriekšējo rīcību (kā aprakstīts iepriekš (27). punkta b) apakšpunktā). tirdzniecības vietas dati ir resurss darbvirsmas pakalpojumu lejupējam tirgum, kurā darbojas ( 19 ) . Komisija secina, ka apvienotajam uzņēmumam būtu iespējas un stimuls īstenot resursu ierobežošanu darbvirsmas pakalpojumu tirgū, ierobežojot piekļuvitirdzniecības vietas datiem. Pamatojoties uz tirgus izpētes rezultātiem un tās rīcībā esošajiem pierādījumiem, Komisija uzskata, katirdzniecības vietas dati ir svarīgs resurss darbvirsmas pakalpojumu lejupējam tirgum. Komisija arī lēš, ka apvienotajam uzņēmumam būtu finansiāli stimuli īstenot šādu piekļuves ierobežošanu, un ņem vērā pušu iepriekšējo rīcību (kā aprakstīts iepriekš (27). punkta b) apakšpunktā).

(30) LSE tirdzniecības vietas datus, ietekmētu efektīvu konkurenci darbvirsmas pakalpojumu tirgū, jo i) tā liegtu konkurentiem efektīvi konkurēt kvalitātes ziņā un ii) kavētu uzņēmumu ienākšanu tirgū. Komisija norāda, ka resursu ierobežošanas stratēģija ( 20 ) , kas ietvertirdzniecības vietas datus, ietekmētu efektīvu konkurenci darbvirsmas pakalpojumu tirgū, jo i) tā liegtu konkurentiem efektīvi konkurēt kvalitātes ziņā un ii) kavētu uzņēmumu ienākšanu tirgū.

2.4. Nehorizontāla ietekme uz AK kapitāla vērtspapīru indeksu licencēšanu (augšupējais tirgus) un konsolidētajām reāllaika datu plūsmām (lejupējais tirgus)

(31) LSEG darbojas vairākos indeksu licencēšanas segmentos, izmantojot FTSE Russell , kas ir būtisks indeksu nodrošinātājs. Indeksu jomā FTSE Russell ir viens no trim “oligopola” dalībniekiem kopā ar MSCI un S&P . Indeksi tiešajiem klientiem galvenokārt tiek izplatīti vienu reizi dienā ārpus reāllaika režīma (dienas beigu indeksi) vai reāllaikā.

(32) FTSE Russell AK kapitāla vērtspapīru reāllaika indeksu dati ir resurss konsolidēto reāllaika datu plūsmu lejupējam tirgum, kurā darbojas Refinitiv . Komisija pauž bažas, ka apvienotais uzņēmums varētu ierobežot konsolidēto reāllaika datu plūsmu konkurentus, nepiešķirot tiem piekļuvi FTSE Russell AK kapitāla vērtspapīru indeksiem vai kavējot šādu piekļuvi.

2.5. Nehorizontāla ietekme uz AK kapitāla vērtspapīru indeksu licencēšanu (augšupējais tirgus) un darbvirsmas pakalpojumiem (lejupējais tirgus)

(33) FTSE Russell AK kapitāla vērtspapīru indeksi ir resurss darbvirsmas risinājumu lejupējam tirgum, kurā darbojas Refinitiv .

(34) Komisija pauž bažas, ka apvienotais uzņēmums varētu ierobežot darbvirsmas pakalpojumu konkurentus, nepiešķirot tiem piekļuvi FTSE Russell AK kapitāla vērtspapīru indeksiem vai kavējot šādu piekļuvi.

2.6. Cita nekoordinēta ietekme, kas kaitē konsolidēto reāllaika datu plūsmu un darbvirsmas pakalpojumu sniedzējiem

(35) Komisija pauž bažas, ka apvienotais uzņēmums varētu izmantot sensitīvu komercinformāciju par lejupējā tirgus konkurentu klientiem, kas iegūta, veicot augšupējas darbības LSE tirdzniecības vietas datu un AK kapitāla vērtspapīru indeksu jomā, lai palielinātu šiem konkurentiem nodarīto kaitējumu, ko rada iepriekš aprakstītās ierobežošanas stratēģijas.

2.7. Nehorizontāla ietekme uz FX etaloniem (augšupējais tirgus) un indeksu licencēšanu (lejupējais tirgus)

(36) Indeksu nodrošinātāji izmanto FX dienas kursus, lai izteiktu indeksus dažādās valūtās vai izveidotu indeksus, kas ietver starptautiskus vērtspapīrus ar atšķirīgiem valūtu nomināliem. Refinitiv WM/R etaloni ir neapšaubāms tirgus līderis, 2019. gadā veidojot tirgus daļu [70–80] % apmērā. Komisija pauž bažas, ka apvienotais uzņēmums varētu ierobežot konkurējošos indeksu nodrošinātājus, nepiešķirot viņiem piekļuvi WM/R etaloniem.

3. Secinājums

(37) Tāpēc lēmumā secināts, ka darījums būtiski kaitē efektīvai konkurencei sakarā ar i) nekoordinēto horizontālo ietekmi Eiropas valsts obligāciju elektronisko tirdzniecības pakalpojumu sniegšanas tirgū un ii) nekoordinēto vertikālo ietekmi a) ārpusbiržas procentu likmju atvasināto instrumentu tirdzniecības (augšupējā) un tīrvērtes (lejupējā) tirgū, b) LSEG LSE tirdzniecības vietas datu augšupējā tirgū un konsolidēto reāllaika datu plūsmu lejupējā tirgū, c) LSEG tirdzniecības vietas LSE datu augšupējā tirgū un darbvirsmas pakalpojumu lejupējā tirgū, d) AK kapitāla vērtspapīru indeksu licencēšanas augšupējā tirgū un konsolidēto reāllaika datu plūsmu lejupējā tirgū, e) AK kapitāla vērtspapīru indeksu licencēšanas augšupējā tirgū un darbvirsmas pakalpojumu lejupējā tirgū, kā arī f) FX etalonu augšupējā tirgū un indeksu licencēšanas lejupējos tirgos.

C. KOREKTĪVIE PASĀKUMI

1. LSEG iesniegtās saistības

(38) Lai kliedētu iepriekš minētās bažas par konkurenci, paziņotāja puse iesniedza turpmāk aprakstītās saistības.

1.1. Saistības novērst horizontālo ietekmi

(39) Euronext savu 99,9 % daļu uzņēmumā Borsa Italiana LSEG un Euronext 2020. gada 9. oktobrī parakstīja galīgu un saistošu pirkšanas un pārdošanas līgumu. Lai novērstu Komisijas bažas par Eiropas valsts obligāciju elektronisko tirdzniecības pakalpojumu sniegšanas jomu, paziņotāja puse ierosina atsavināt par labusavu 99,9 % daļu uzņēmumā ( 21 ) . Šajā sakarāun2020. gada 9. oktobrī parakstīja galīgu un saistošu pirkšanas un pārdošanas līgumu.

1.2. Saistības novērst vertikālo ietekmi

(40) Pirmkārt, attiecībā uz bažām par vertikālo klientu norobežošanu ārpusbiržas procentu likmju atvasināto instrumentu jomā (attiecībā uz ārpusbiržas procentu likmju atvasināto instrumentu tirdzniecības pakalpojumu sniegšanas augšupējo tirgu un ārpusbiržas procentu likmju atvasināto instrumentu tīrvērtes pakalpojumu sniegšanas lejupējo tirgu) paziņotāja puse ierosina apņemties, ka LCH SwapClear 10 gadus neīstenos ierobežošanas stratēģijas, kas minētas iepriekš (25). punktā). Attiecīgās saistības konkrēti paredz, ka SwapClear : a) pilnībā ievēros Eiropas tirgus infrastruktūru regulas (ETIR) noteikumus tiktāl, ciktāl tas attiecas uz nediskriminējošu un pārredzamu ārpusbiržas procentu likmju atvasināto instrumentu tīrvērti EEZ (pat pēc Brexit pārejas perioda beigām), un ievēros šīs prasības ne tikai attiecībā uz tirdzniecības vietām, bet arī attiecībā uz starpprogrammatūras nodrošinātājiem; un b) nodrošinās nediskriminējošu attieksmi starp Tradeweb un trešo pušu tirdzniecības vietām un starpprogrammatūras nodrošinātājiem attiecībā uz i) cenām, ii) pakalpojumu līmeņiem, tehniskajām specifikācijām un darbības standartiem (tostarp sadarbspējas prasībām) un iii) jaunu produktu ieviešanu.

(41) Otrkārt, attiecībā uz bažām par resursu ierobežošanu informācijas pakalpojumu jomā paziņotāja puse apņemas 10 gadus nodrošināt visiem pašreizējiem un turpmākajiem lejupējiem konkurentiem piekļuvi attiecīgajiem augšupējiem produktiem. Attiecībā uz apvienotā uzņēmuma piekļuvi tiešo klientu stratēģiskajai informācijai paziņotāja puse apņemas starp attiecīgajiem uzņēmumiem izveidot informācijas barjeru: a) attiecībā uz LSE tirdzniecības vietas datiem LSEG apņemas i) padarīt tos pieejamus pašreizējiem un turpmākajiem trešo personu datu pārdevējiem (22) un ii) nepasliktināt savu tehnoloģiju tādā veidā, kas negatīvi ietekmētu trešo personu datu pārdevējiem piegādāto LSE tirdzniecības vietas datu kvalitāti salīdzinājumā ar Refinitiv konsolidēto reāllaika datu plūsmu un darbvirsmas pakalpojumu uzņēmumiem piegādāto datu kvalitāti; b) attiecībā uz FTSE AK kapitāla vērtspapīru indeksiem LSEG apņemas i) piešķirt piekļuvi FTSE Russell AK kapitāla vērtspapīru indeksiem (23) pašreizējiem un turpmākajiem trešo personu datu pārdevējiem un ii) piegādāt FTSE Russell AK kapitāla vērtspapīru indeksus pašreizējiem un turpmākajiem trešo personu datu pārdevējiem tādā kvalitātes/pakalpojumu līmenī, kurš līdzvērtīgs tam, kas tiek nodrošināts attiecīgajam uzņēmumam; c) attiecībā uz komerciāli sensitīvu klienta informāciju LSEG apņemas uzturēt informācijas barjeru starp personālu, kas apstrādā ierobežotas pieejamības klienta informāciju un darbojas ar attiecīgo uzņēmumu, lai nodrošinātu, ka nenotiek ierobežotas pieejamības klienta informācijas apmaiņa ar attiecīgo uzņēmumu, kura varētu negatīvi ietekmēt trešo personu datu pārdevējus; d) attiecībā uz WM/R etaloniem LSEG apņemas piešķirt piekļuvi pašreizējiem un turpmākajiem WM/R FX etaloniem visiem pašreizējiem un turpmākajiem klientiem, kuri indeksu licencēšanas nolūkos jau piekļūst vai pieprasa piekļuvi WM/R FX etaloniem.

(42) Attiecībā uz abiem saistību kopumiem, ar ko tiek novērstas vertikālās problēmas, paziņotāja puse ierosina ieviest “paātrinātas” strīdu izšķiršanas sistēmu, kas galu galā var novest līdz arbitrāžai.

2. Iesniegto saistību novērtējums

(43) Komisija uzskata, ka Borsa Italiana atsavināšana par labu Euronext , kā arī piekļuves koriģēšanas pasākumi, kas iesniegti saistībā ar informācijas pakalpojumiem un ārpusbiržas procentu likmju atvasināto instrumentu tirdzniecību un tīrvērti, ir pietiekami, lai kliedētu tās bažas par konkurenci saistībā ar šo darījumu.

(44) Jo īpaši, ņemot vērā Borsa Italiana atsavināšanu par labu Euronext , tirgus dalībnieki ļoti pozitīvi vērtēja saistību piemērotību un lietderību, lai pilnībā novērstu pušu darbību pārklāšanos Eiropas valsts obligāciju elektroniskajā tirdzniecībā. Komisija uzskata, ka šis ierosinātais korektīvais pasākums kliedē bažas par horizontālo konkurenci. Turklāt tirgus viedokļu noskaidrošanas rezultāti apstiprina, ka Borsa Italiana ir dzīvotspējīgs uzņēmums, kurš, ja to vada piemērots pircējs, faktiski var ilgtermiņā konkurēt tirgū un darboties patstāvīgi. Saistībās nav iekļauta sākotnējā pircēja klauzula. Tā kā nav īpašu risku, kas varētu apdraudēt Euronext iegādi, Komisija uzskata, ka sākotnējā pircēja klauzula nebūtu vajadzīga.

(45) Bloomberg , kas ir galvenais Tradeweb konkurents D2C ārpusbiržas procentu likmju atvasināto instrumentu tirdzniecības vietas jomā un jebkuras piekļuves ierobežošanas klientiem stratēģijas iespējamais mērķis. Turklāt šo saistību 10 gadu ilgais termiņš, kā arī iedarbīgs paātrinātas strīdu izšķiršanas mehānisms un arbitrāža, šķiet, ir piemēroti un pietiekami, lai rezultatīvi un ilgtermiņā kliedētu Komisijas bažas Attiecībā uz ārpusbiržas procentu likmju atvasinātajiem instrumentiem tiešie klienti pārliecinoši atbalstīja sākotnējās saistības. Lai gan vairāki tirdzniecības un tīrvērtes konkurenti izteica konstruktīvus uzlabojumu ierosinājumus (kas tika atspoguļoti galīgajās saistībās), tirgus viedokļu noskaidrošanā par sākotnējām saistībām tika iegūts vairums pozitīvo atzinumu gan no tirdzniecības, gan tīrvērtes konkurentiem, tostarp, kas ir galvenaiskonkurentsārpusbiržas procentu likmju atvasināto instrumentu tirdzniecības vietas jomā un jebkuras piekļuves ierobežošanas klientiem stratēģijas iespējamais mērķis. Turklāt šo saistību 10 gadu ilgais termiņš, kā arī iedarbīgs paātrinātas strīdu izšķiršanas mehānisms un arbitrāža, šķiet, ir piemēroti un pietiekami, lai rezultatīvi un ilgtermiņā kliedētu Komisijas bažas ( 24 )

(46) Attiecībā uz informācijas pakalpojumiem pārliecinošs vairākums tiešo klientu pozitīvi vērtēja sākotnējo saistību tvērumu un piemērotību. Vairāki datu pārdevēji atsevišķus sākotnējo saistību elementus uzskatīja par nepietiekami skaidriem un ierosināja precizējumus un uzlabojumus, no kuriem daudzus paziņotāja puse īstenoja galīgajās saistībās. Turklāt, runājot par saistībām, kas skar ārpusbiržas procentu likmju atvasinātos instrumentus, saistību 10 gadu ilgais termiņš, kā arī iedarbīgs paātrinātas strīdu izšķiršanas mehānisms un arbitrāža, šķiet, ir piemēroti un pietiekami, lai rezultatīvi un ilgtermiņā kliedētu Komisijas bažas ( 25 )

(47) Visu šo iemeslu dēļ Komisija secina, ka galīgās saistības pilnībā ļauj risināt darījuma radītos konkurences jautājumus. Komisija arī secina, ka galīgās saistības var rezultatīvi īstenot īsā laikā.

(48) Tāpēc Komisija secina, ka tad, ja puses pilnībā ievēros iesniegtās saistības, darījums tiks padarīts saderīgs ar iekšējo tirgu attiecībā uz horizontālo ietekmi Eiropas valsts obligāciju tirdzniecības pakalpojumu elektroniskās nodrošināšanas tirgū, kā arī nehorizontālo ietekmi i) ārpusbiržas procentu likmju atvasināto instrumentu tirdzniecības (augšupējā) un tīrvērtes (lejupējā) tirgū, ii) LSEG tirdzniecības vietas LSE datu augšupējā tirgū un konsolidēto reāllaika datu plūsmu lejupējā tirgū, iii) LSEG tirdzniecības vietas LSE datu augšupējā tirgū un darbvirsmas pakalpojumu lejupējā tirgū, iv) AK kapitāla vērtspapīru indeksu licencēšanas augšupējā tirgū un konsolidēto reāllaika datu plūsmu lejupējā tirgū, v) AK kapitāla vērtspapīru indeksu licencēšanas augšupējā tirgū un darbvirsmas pakalpojumu lejupējā tirgū, kā arī vi) FX etalonu augšupējā tirgū un indeksu licencēšanas lejupējos tirgos.

V. SECINĀJUMS

(49) Iepriekš minēto iemeslu dēļ lēmumā secināts, ka tad, ja puses pilnībā ievēros iesniegtās saistības, ierosinātā koncentrācija ievērojami nekaitēs efektīvai konkurencei iekšējā tirgū vai būtiskā tā daļā.

(50) Tāpēc koncentrācija jāatzīst par saderīgu ar iekšējo tirgu un EEZ līguma darbību saskaņā ar Apvienošanās regulas 2. panta 2. punktu un 8. panta 2. punktu un EEZ līguma 57. pantu.

(1) OV L 24, 29.1.2004., 1. lpp.

(2) Komisijas 2012. gada 1. februāra lēmums lietā M.6166 — Deutsche Börse / NYSE Euronext, 61. punkts.

(3) Nošķir procentu likmju atvasināto instrumentu, kapitāla vērtspapīru atvasināto instrumentu, valūtas atvasināto instrumentu, preču atvasināto instrumentu, kredītu atvasināto instrumentu un ārvalstu valūtas atvasināto instrumentu tirdzniecības pakalpojumus.

(4) Nošķir biržās tirgoto atvasināto instrumentu (derivatives traded on exchanges — ETD) un ārpusbiržas tirgoto atvasināto instrumentu tirdzniecības pakalpojumus.

(5) Nošķir mijmaiņas līgumu tirdzniecības pakalpojumus no iespējas līgumu un regulētā tirgū tirgotu nākotnes līgumu / regulētā tirgū netirgotu nākotnes līgumu tirdzniecības pakalpojumiem.

(6) Komisijas 2012. gada 1. februāra lēmums lietā M.6166 — Deutsche Börse / NYSE Euronext, 406. punkts.

(7) Komisijas 2012. gada 1. februāra lēmums lietā M.6166 — Deutsche Börse / NYSE Euronext, 444. punkts, un Komisijas 2017. gada 29. marta lēmums lietā M.7995 — Deutsche Börse / London Stock Exchange Group, 748. un 750. punkts.

(8) Komisijas 2012. gada 20. decembra lēmums lietā AT.39654, Reuters Instrument Codes, 29. punkts.

(9) Komisijas 2012. gada 20. decembra lēmums lietā AT.39654, Reuters Instrument Codes, 30. punkts. Lietā Blackstone / Thomson Reuters F&R Komisija apsprieda attiecīgo konsolidēto reāllaika datu plūsmu tirgu, bet galu galā precīzu tirgus noteikšanu atstāja atklātu (Komisijas 2018. gada 20. jūlija lēmums lietā M.8837 — Blackstone / Thomson Reuters F&R Business, 23. punkts un turpmākie punkti).

(10) Komisijas 2018. gada 20. jūlija lēmums lietā M.8837 — Blackstone / Thomson Reuters F&R Business, 12., 14. punkts.

(11) Komisijas 2012. gada 1. februāra lēmums lietā M.6.166 — Deutsche Börse / NYSE Euronext, 140. un 152. punkts. Šajā pašā sakarā sk. Komisijas 2013. gada 24. jūnija lēmumu lietā M.6873 — Intercontinental Exchange / NYSE Euronext, 11. punkts.

(12) Komisijas 2012. gada 1. februāra lēmums lietā M.6166 — Deutsche Börse / NYSE Euronext, 148. punkts.

(13) Komisijas 2012. gada 1. februāra lēmums lietā M.6166 — Deutsche Börse / NYSE Euronext, 428. punkts.

(14) Komisijas 2012. gada 1. februāra lēmums lietā M.6166 — Deutsche Börse / NYSE Euronext, 147. punkts.

(15) Komisijas 2013. gada 24. jūnija lēmums lietā M.6873 — Intercontinental Exchange / NYSE Euronext, 65. punkts.

(16) Papildus ļoti lielajai globālajai tirgus daļai (aptuveni [90–100] %), LCH SwapClear faktiski ir vienīgais CCP, kas nopietni darbojas ar daudzām valūtām apstākļos, kad klienti uzskata, ka ir lietderīgi veikt visu to savu līgumu tīrvērti, kuri tīkla ietekmes un apjomradītu ietaupījumu dēļ vienā un tajā pašā CCP izteikti dažādās valūtās. Tirgus izpēte arī atklāja, ka apvienotajam uzņēmumam nebūtu juridisku vai tehnisku šķēršļu īstenot pilnīgu ierobežošanu, ar cenu saistītu ierobežošanu, tehnisku ierobežošanu vai inovācijas ierobežošanu, kas aprakstītas iepriekš.

(17) Padziļinātā izmeklēšana liecina, ka ir daudz vieglāk mainīt tirdzniecības vietu nekā tīrvērtes iestādi un ka saskaņā ar Komisijas veikto vertikālo aritmētisko analīzi četri iepriekš minētie ierobežošanas scenāriju veidi apvienotajam uzņēmumam būtu izdevīgi.

(18) Tostarp pilnīga ierobežošana un daļēja ierobežošana, mazinot tehniskās iespējas.

(19) LSEG, izmantojot Mergent, darbojas arī darbvirsmas pakalpojumu jomā. Tomēr Mergent ir nišas darbvirsmas pakalpojumu sniedzējs, kurš orientēts uz ASV akadēmisko iestāžu tiešajiem klientiem un kura daļa pasaules darbvirsmas pakalpojumu tirgū nepārsniedz [0–5] %.

(20) Tostarp pilnīga ierobežošana un daļēja ierobežošana, mazinot tehniskās iespējas.

(21) Tāpēc ierosinātajā atsavināšanā tiks iekļauts i) uzņēmums MTS, kam pieder visu obligāciju un fiksēta ienākuma instrumentu tirdzniecības vietas, kā arī vairākas mazākas fiksēta ienākuma mazumtirdzniecības vietas (MOT, ExtraMOT un EuroTLX), ii) Itālijas fondu birža, iii) Elite, starptautiska darījumdarbības attīstības un kapitāla piesaistes platforma, iv) Itālijas atvasināto instrumentu tirgus, atvasināto instrumentu tirdzniecības vieta, v) MTS Repo, D2D repo tirdzniecības vieta, vi) Borsa Italiana tirgus datu un MTS datu pakalpojumu sniedzēji, reāllaika tirgus datu pakalpojumu sniedzēji, kas licencē tirdzniecības vietas datus vairākiem trešo personu datu pārdevējiem, vii) CC&G, vadošais centrālais darījumu partneris un riska pārvaldības pakalpojumu sniedzējs, viii) Monte Titoli, Itālijā bāzētais centrālais vērtspapīru depozitārijs, ix) Bit Market Services S.p.A., datoru programmatūras un informācijas pakalpojumu uzņēmums, x) GATElab S.r.l., pirmstirdzniecības, tirdzniecības un pēctirdzniecības darbībām paredzēto tehnoloģiju nodrošinātājs.

(22) LSEG arī apņemas attiecībā uz LSE tirdzniecības vietas datiem nepiemērot cenu noteikšanas un citus licencēšanas noteikumus, kas faktiski padarītu LSE tirdzniecības vietas datus nepieejamus trešo personu datu pārdevējiem.

(23) FTSE AK kapitāla vērtspapīru indeksi ir reāllaika un/vai dienas beigu indeksi (tostarp saistītais saturs, piemēram, dalības dati un vēsturiskie dati), kas uzskaitīti galīgo saistību papildinājumā, vai jebkuri nākamie produkti, kas pēc būtības izmanto to pašu metodiku, kura paredzēta to sastāvdaļu kā viena no šādiem indeksiem novērtēšanai un atlasei.

(24) Jo īpaši attiecībā uz termiņu Komisijas veiktā tirgus viedokļu noskaidrošana apstiprina, ka, ņemot vērā šā tirgus attīstības tempu, 10 gadi nodrošina pietiekamu laiku, lai pielāgotos (tostarp, lai pielāgotos tīrvērtes plūsmu un klientu tīrvērtes preferenču ziņā), kā arī veiktu iespējamas izmaiņas tirgus struktūrās (tostarp inovācijas stimulētu izmaiņu un jaunu dalībnieku veidā).

(25) Jo īpaši attiecībā uz termiņu Komisijas veiktā tirgus viedokļu noskaidrošana apstiprina, ka 10 gadi ir piemērots termiņš, lai novērstu bažas par konkurenci konsolidēto reāllaika datu plūsmu un darbvirsmas pakalpojumu jomā. Attiecībā uz bažām par resursu ierobežošanu indeksu licencēšanas tirgos Komisija norāda, ka 10 gadi nodrošina pietiekamu laiku, lai i) veiktu izmaiņas augšupējā vai lejupējā tirgus struktūrās vai, ii) ja lejupējiem konkurentiem joprojām ir bažas par FX etalonu nodrošināšanu pēc galīgo saistību termiņa beigām, organizētu sevi tā, lai šos etalonus iegūtu no Refinitiv konkurentiem.